**Bélapátfalva Város Önkormányzat Képviselő-testületének**

**2/2021.(I.18.) önkormányzati rendelete**

**a helyi iparűzési adóról szóló 22/2010.(XII.14.) önkormányzati rendelet módosításáról**

Bélapátfalva Város Önkormányzatának Polgármestere a veszélyhelyzet kihirdetéséről szóló 478/2020.(XI.3.) Korm. rendelettel kihirdetett veszélyhelyzetben, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben eljárva,

a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva,

a következőket rendelem el:

**1.§**

Az iparűzési adóról szóló 22/2010. (XII.14.) önkormányzati. rendelet (továbbiakban: Rendelet) 2. §-a helyébe a következő rendelkezés lép:

*„2. § Iparűzési tevékenység után a helyi iparűzési adó éves mértéke az adóalap 2 %-a.”*

**2.§**

Hatályát veszti a Rendelet 3. §-a.

**3.§**

Ez a rendelet kihirdetését követő napon lép hatályba, és a hatályba lépését követő napon hatályát veszti. Rendelkezéseit 2021. január 1. napjától kell alkalmazni.

Ferencz Péter Dudásné dr. Géczi Erika

polgármester jegyző

Kihirdetési záradék:

Bélapátfalva Város Önkormányzat Képviselő-testületének 2/2021.(I.18.) önkormányzati rendelete kihirdetésre került.

Bélapátfalva, 2021. január 18.

Dudásné dr. Géczi Erika

jegyző